צ'כיה באירוויזיון 2023

צ'כיה השתתפה באירוויזיון 2023, שהתקיים בליברפול שב, עם השיר "My Sister's Crown" של להקת וסנה. רשות השידור הצ'כית, Česká televize (ČT), הפיקה את הקדם הלאומי של המדינה על מנת לבחור את נציגיה לאירוויזיון.

== רקע ==

קדם לאירוויזיון 2023, צ'כיה השתתפה עשר פעמים מאז הצטרפותה לתחרות בשנת 2007. בשלוש שנותיה הראשונות היא כשלה בניסיון להעפיל לשלב הגמר. באירוויזיון 2009 ביצעה הלהקה הצ'כית Gipsy.cz את השיר "Aven Romale", והגיעה למקום ה-18 והאחרון ללא נקודות. בעקבות המיקום הנמוך אליה הגיעה, רשות השידור הממלכתית בצ'כיה נעדרה מן התחרות בשנים 2010–2014.<ref></ref> מאז חזרתה לתחרות בשנת 2015 הצליחה המדינה לעלות שלוש פעמים לגמר. באירוויזיון 2021 שלחה המדינה את בני כריסטו עם השיר "Omaga". הוא הגיע למקום ה-15 בחצי הגמר, ולא העפיל לגמר הגדול. בשנה העוקבת הגיעה להקת We Are Domi למקום ה-22 בגמר התחרות עם השיר "Lights Off".<ref></ref>

רשות השידור הצ'כית, Česká televize (ČT), מפיקה מדי שנה את הקדם הלאומי בו יבחרו הנציג והשיר הצ'כי לאירוויזיון. ČT אישרה את השתתפותה באירוויזיון 2023 בספטמבר 2022.<ref></ref> מאוחר יותר, באוקטובר, פרסם כי נציג המדינה יבחר באמצעות הקדם הלאומי שמשודר משנת 2009.<ref name="details"></ref>

== לפני האירוויזיון ==
ESCZ 2023 היה התחרות הלאומית שאורגנה על ידי ČT במטרה לבחור את נציגי המדינה לאירוויזיון הקרוב. חמישה אמנים השתתפו בתחרות, שהתקיימה ב-30 בינואר 2023 במרכז קאווצ'י הורי בפראג. הזוכה נבחר באמצעות הצבעה ציבורית בלבד, וזהותו נחשפה ב-7 בפברואר. את האירוע הגיש הזמר והשחקן הצ'כי אדם מישיק, והיא שודרה בערוץ הטלוויזיה הממלכתי, עמוד היוטיוב של תחרות הזמר של האירוויזיון ובפלטפורמות הסטרימינג של ČT.<ref name="expect"></ref>

אמנים יכלו להגיש את מועמדותם לרשות השידור בין התאריכים 2 בנובמבר עד ל-8 בדצמבר 2022. הם נדרשו להיות אזרחי צ'כיה, בעוד שללהקות של עד שישה חברים אחד הסולנים נדרש להחזיק אזרחות צ'כית. רשות השידור קיבלה יותר מ-170 הצעות.<ref></ref> תחילה הוכרז כי רק שלושה אמנים יעפילו לשלב הקדם.<ref></ref> אולם מאוחר יותר אישר קרישטוף שמל כי הקדם ימנה חמישה מתחרים, שנחשפו ב-16 בינואר 2023.

חמשת המועמדים התחרו בקדם הארצי, והמנצח נקבע באמצעות קולות הקהל בלבד (שילוב של 70% מהקהל הבין-לאומי ו-30% מאזרחי צ'כיה). ההצבעה הייתה פתוחה במשך שישה ימים, מ-30 בינואר עד 6 בפברואר, כשהזוכה נחשף למחרת.<ref name=":0"></ref>

{| class="sortable wikitable" style="margin-left: auto; margin-right: auto;"
! rowspan="2" | סדר
! rowspan="2" | אמן
! rowspan="2" | שיר
! rowspan="2" | כותבים
! colspan="3" | נקודות<ref></ref>
! rowspan="2" | מיקום
|-
! אזרחי צ'כיה
! קהל בין-לאומי
! סך הכל
|-
| align="center" | 1
| מיילה
| "Flood"
| מיקאלה צ'ארבטובה
| align="center" | 95
| align="center" | 504
| align="center" | 599
| align="center" | 5
|-
| align="center" | 2
| פאם רביט
| "Ghosting"
| פיליפ ולשיק, פאמלה נרימניאן
| align="center" | 1,417
| align="center" | 2,799
| align="center" | 4,216
| align="center" | 2
|-
| align="center" | 3
| מרקטה אירגלובה
| "Happy"
| מרקטה אירגלובה
| align="center" | 184
| align="center" | 825
| align="center" | 1,009
| align="center" | 4
|- style="font-weight:bold; background:gold;"
| align="center" | 4
| וסנה
| "My Sister's Crown"
| פטריציה פוקסובה, טניטה ינקובה, קטרינה וטצ'נקו
| align="center" | 3,501
| align="center" | 7,083
| align="center" | 10,584
| align="center" | 1
|-
| align="center" | 5
| רודאן
| "Introvert Party Club"
| רודאן טוקה, יאן ואברה, ג'ו דולמן
| align="center" | 501
| align="center" | 1,494
| align="center" | 1,995
| align="center" | 3
|}

== באירוויזיון ==
על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר<ref name="Rules"></ref>; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. צ'כיה שובצה למחצית השנייה של חצי הגמר הראשון, שיתקיים ב-9 במאי 2023.<ref></ref>

לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. צ'כיה שובצה כמדינה ה-13, אחרי אזרבייג'ן ולפני הולנד.<ref name="order"></ref> ב-11 במאי 2023 ביצעה הלהקה את "My Sister's Crown" על בימת חצי הגמר השני של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. צ'כיה הופיעה כמדינה ה-14, לפני אוסטרליה ואחרי פינלנד.

במופע הגמר, בתום הקראת הניקוד שהעניקו צוותי השופטים, דורג השיר במקום העשירי, עם 94 נקודות. בהצבעת הקהל הוא דורג במקום ה-17, עם 35 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום העשירי, כשבסך הכל זכה ב-129 נקודות.

==קישורים חיצוניים==

== הערות שוליים ==

קטגוריה:מדינות באירוויזיון 2023
קטגוריה:צ'כיה באירוויזיון